PATVIRTINTA

Šilalės rajono savivaldybės administracijos

direktoriaus 2020 m. kovo d. įsakymu

Nr. DĮV-

**ŠILALĖS RAJONO SAVIVALDYBĖS ADMINISTRACIJOS KVĖDARNOS SENIŪNIJOS 2020 METŲ VEIKLOS PROGRAMA**

Programa parengta 2020-ųjų biudžetinių metų laikotarpiui.

**BENDROJI DALIS**

Seniūnijos teritorijos plotas – 14410 ha, žemės ūkio naudmenų plotas 14410 ha. Seniūnijos teritoriją sudaro Kvėdarnos miestelis ir 36 kaimai. Seniūnijoje gyvena 11 vaikų su negalia, 11 socialinę riziką patiriančių šeimų, 21 vienišas senelis, 87 socialiai remtinos šeimos, kurios gauna socialinę pašalpą.

Seniūnija turi 188 km kelių ir gatvių. Iš jų: vietinės reikšmės keliai 112,44 km, vietinės reikšmės vidaus keliai 60,08 km, gatvės 15,42 km., Kvėdarnos miestelyje ir gyvenvietėse: 8,46 km – šaligatvių, 11373 kv. m – automobilių stovėjimo aikštelių, 132 m – pėsčiųjų takų.

Seniūnija suskirstyta į devynias seniūnaitijas – Gedimino, Genioto, Grimzdų, Jūros, Pajūralio Kadagynų, Pajūralio Upynės, Piliakalnio, Saulėtekio, Sauslaukio.

Seniūnija valo ir prižiūri apie 16 ha plotą (šaligatviai, gatvės, skverai, daugiabučių namų kiemai, aplinka šalia paminklų, poilsiavietės teritorija, rekreacinės teritorijos).

Kvėdarnos seniūnijoje yra daug žymių, lankytinų vietų. Kvėdarnos miestelyje stovi Vytauto Didžiojo paminklas (1930 m.), ąžuolinis paminklas-stogastulpis „Žuvusiems už Lietuvą tremtyje ir Tėvynėje 1940-1953 m.“. Miestelyje yra Žydų kapinės, netoli jų stovi kryžius sovietmečio aukoms atminti. Kvėdarnos kapinėse yra vienintelio Lietuvoje aklo knygnešio Petro Kavaliausko kapas. Padievaičio kaime yra paminklinis akmuo žymaus Lietuvos kariuomenės vado generolo-leitenanto Prano Liatuko gimtinėje. Šios vietos prižiūrimos ir tvarkomos. Kvėdarnos seniūnijoje yra 9 kapinynai ir pilkapynai.

Seniūnija vykdo asmenų gyvenamosios vietos deklaravimo, viešojo administravimo funkciją ir socialinį darbą su asmenimis, šeimomis, priklausančiomis socialinės rizikos grupei. Atlieka notarinius veiksmus, numatytus Lietuvos Respublikos notariato įstatyme.

Seniūnijos administracijoje dirba 14 nuolatinių darbuotojų.

**VEIKLOS TIKSLAI**

Kvėdarnos seniūnija š. m. vykdo šias veiklos programas:

1. Savivaldybės funkcijų įgyvendinimo ir valdymo tobulinimo programa – užtikrinti visų seniūnijai priskirtų programų įgyvendinimo organizavimą – administravimą ir kontrolę, tikslu gerinti gyventojų aptarnavimą, infrastruktūros funkcionavimą ir plėtrą.

2. Valstybinių (perduotų savivaldybėms) funkcijų vykdymo programa – palengvinti (supaprastinti) gyventojų gyvenamosios vietos deklaravimą, finansiškai paremti ir kontroliuoti soc. rizikos šeimų elgseną ir padėti suformuoti šeimos ūkinės – finansinės veiklos planavimo įgūdžius, laikinai darbo neturinčių asmenų užimtumo rėmimas – bedarbystės problemos dalinis sprendimas.

3. Komunalinio ūkio ir turto programa – užtikrinti miesto infrastruktūros funkcionavimą ir plėtrą, aplinkos priežiūrą ir jos funkcionavimo tobulinimą, kurti subalansuotą inžinerinę aplinką ir aplinkos saugą.

4. Kultūros ugdymo ir etnokultūros puoselėjimo programa – išsaugoti ir populiarinti regiono kultūros paveldą ir tradicijas, skatinti visuomenės dalyvavimą kultūroje, didinti kultūros ir viešosios informacijos prieinamumą

5. Socialinės apsaugos plėtojimo programa – teikti valstybės ir savivaldybės teisės aktuose numatytą piniginę socialinę paramą.

6. Kelių priežiūros ir plėtros programa – užtikrinti gatvių (kelių) tinklo funkcionavimą, modernizavimą, plėtrą.

**SAVIVALDYBĖS FUNKCIJŲ ĮGYVENDINIMO IR VALDYMO TOBULINIMO PROGRAMA**

Seniūnijos funkcijos pagal veiklos pobūdį skirstomos į vietos valdžios, viešojo administravimo ir viešųjų paslaugų teikimo. Vykdant šį tikslą, didinamas finansų politikos efektyvumas, optimizuojamas savivaldybės turto valdymas, nedarbo mažinimo priemonės, planuojama ir organizuojama seniūnijos objektų statyba, rekonstrukcija, remontas ir priežiūra, vykdoma savivaldybės politika, kultūros, švietimo, sporto, sveikatos ir socialinės apsaugos, gamtos apsaugos, vaiko teisių srityse, užtikrinamas civilinės saugos organizavimas.

Seniūnijų seniūnai atlieka seniūnijos vidaus administravimą, administruoja seniūnijai skirtus asignavimus, atlieka notarinius veiksmus, išduoda gyventojams pažymas apie šeimos sudėtį, vertina atskirų asmenų gyvenimo sąlygas, teikia siūlymus dėl socialinės paramos reikalingumo, organizuoja viešuosius darbus ir visuomenei naudingus darbus, bendrojo naudojimo teritorijų, gatvių, šaligatvių valymą ir priežiūrą, kapinių, želdinių priežiūrą, prižiūri prekybą viešose vietose, teikia pasiūlymus dėl kelių, gatvių, aikščių tvarkymo, priklausančių pastatų remonto, paminklų priežiūros, viešųjų paslaugų teikimo gyventojams. Šaukia gyventojų sueigas, teikia bendruomenių pastabas bei pasiūlymus savivaldybei. Seniūnijoms priskirtos laisvalaikio salės, jose organizuojami kultūriniai renginiai, šventės, gyventojų sueigos ir vykdomos kitos priemonės. Rengia seniūnijos metinio veiklos plano projektą ir šio plano įgyvendinimo ataskaitą, teikia juos svarstyti seniūnijos seniūnaičių sueigoje.

**VALSTYBINIŲ (PERDUOTŲ SAVIVALDYBĖS) FUNKCIJŲ VYKDYMO PROGRAMA**

Vadovaujantis Vietos savivaldos įstatymo 7 straipsniu, įgyvendinamos valstybinės (perduotos savivaldybėms) funkcijos. Valstybinės funkcijos perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Vietos savivaldos įstatyme yra išvardintos 36 valstybinių (perduotos savivaldybėms) funkcijų, tačiau seniūnijoje realiai iš valstybės biudžeto specialios dotacijos forma finansuojamos šios funkcijos: įstatymų priskirtų registrų tvarkymas ir duomenų teikimas valstybės registrams; savivaldybei priskirtos žemės ir kito valstybės turto valdymas, naudojimas ir disponavimas juo patikėjimo teise; dalyvavimas rengiant ir įgyvendinant darbo rinkos politikos priemones bei gyventojų užimtumo problemas, vaikų ir jaunimo teisių apsauga, žemės ūkio funkcijų vykdymas, gyvenamosios vietos deklaravimo duomenų ir gyvenamosios vietos neturinčių asmenų apskaitos duomenų tvarkymas.

**KULTŪROS UGDYMO IR ETNOKULTŪROS PUOSELĖJIMO PROGRAMA**

Šilalės rajono savivaldybė siekia efektyviai organizuoti kultūrinę veiklą rajone, optimizuoti kultūros paslaugas teikiančių įstaigų veiklą, atskleisti rajono kultūrinį savitumą, siekiant užtikrinti proporcingą paslaugų suteikimą tiek vyrams, tiek moterims, kad renginiuose dalyvautų, ne mažiau, kaip 30 proc. vienos lyties asmenų. Seniūnija taip pat prisideda prie kultūrinės veiklos. Šventės sutraukia daugybe žmonių iš viso rajono ir ne tik. Tradiciniais tapo eglutės įžiebimo šventė, seniūnijos padėkos vakaras „Iš širdies į širdį“, klojimų teatro šventė, romansų vakaras.

Seniūnija skatina bendruomenę aktyviai dalyvauti kultūriniame gyvenime, domėtis ne tik krašto kultūra, bet ir istorija, puoselėti ją ir išsaugoti ateities kartoms.

Įgyvendinantšį tikslą vykdomas vienas uždavinys.

Seniūnijos laisvalaikio salės finansinis, ūkinis veiklos organizavimas – darbuotojų darbo užmokestis ir socialinio draudimo įmokos, prekių ir paslaugų naudojimas (šildymas, elektros energija, ryšių paslaugos, transporto išlaidos, kitos prekės, šiukšlių išvežimas ir t. t.)

**KŪNO KULTŪROS IR SPORTO PROGRAMA**

Sporto varžybų rėmimas ir dalyvavimas sporto varžybose.

**SOCIALINĖS APSAUGOS PLĖTOJIMO PROGRAMA**

Kvėdarnos seniūnijos socialiniai darbuotojai teikia socialines paslaugas socialiai pažeidžiamiems seniūnijos gyventojams ugdydami gebėjimus ir galimybes savarankiškai spręsti savo socialines problemas, integruoja vaikus ir suaugusiuosius su negalia, asmenis su negalia, turinčius intelekto sutrikimų, socialinės rizikos asmenis, šeimas ir vaikus bei senyvo amžiaus seniūnijos gyventojus į visuomenę, padeda įveikti socialinę atskirtį.

Įgyvendinantšį tikslą vykdomi uždaviniai: Efektyviai organizuoti seniūnijos socialinių darbuotojų darbą vykdant seniūnijai teisės aktais priskirtas funkcijas. Remti šeimas, auginančias mokyklinio amžiaus vaikus, siekiant, kad vaikams, augantiems mažas pajamas gaunančiose šeimose, būtų sudarytos palankesnės sąlygos jų ugdymui bendrojo lavinimo mokyklose. (Valstybės biudžeto specialioji tikslinė dotacija socialinės paramos mokiniams įstatymo įgyvendinimui). Socialinių paslaugų teikimas socialinės rizikos šeimoms.

**KOMUNALINIO ŪKIO IR TURTO PROGRAMA**

Programa skirta vykdyti komunalinių objektų priežiūros darbus, tai yra sanitarinį valymą, gatvių apšvietimą, kapinių priežiūrą, parkų, želdinių priežiūrą, aikščių tvarkymą, Kvėdarnos miestelio, ir gyvenviečių tvarkymą.

Vykdant programą siekiama remontuoti, prižiūrėti miestelio ir gyvenviečių infrastruktūros objektus.

**KELIŲ PRIEŽIŪROS IR PLĖTROS PROGRAMA**

Šiais metais kelių plėtros programos lėšomis bus vykdoma sniego valymas, gatvių dangų barstymas smėliu. Gatvių su žvyro danga priežiūra: greideriavimas, žvyro papildymas. Seniūnijos gatvių su asfaltbetonio danga priežiūra – duobių užtaisymas. Seniūnijos gatvių ženklinimas, eismo reguliavimo priemonių įrengimas (kelio ženklai).

**LĖŠOS PROGRAMOS VYKDYMUI**

Lėšas programų vykdymui skiria Šilalės rajono savivaldybės taryba. Lėšų poreikis pagal programas:

**Savivaldybės funkcijų įgyvendinimo ir valdymo tobulinimo programa – 130280,00 Eur, iš jų:**

Seniūnijų finansinio, ūkinio bei materialinio aptarnavimo užtikrinimui – 110654,0 Eur;

Seniūnaičių ir kaimo bendruomenių pirmininkų veiklos rėmimas – 2087,00 Eur;

Savivaldybės administracijos ir seniūnijos pastatų einamasis remontas – 9000,00 Eur;

Seniūnijų finansinio, ūkinio bei materialinio aptarnavimo užtikrinimui (soc. būstų nuoma) – 2900,00 Eur;

Darbo užmokesčio dalies grąžinimo išlaidos– 39,00 Eur;

Savivaldybės adm. ir seniūnijų veiklai reikalingo ilgalaikio turto įsigijimas – 5600,00 Eur.

**Kultūros ugdymo ir etnokultūros puoselėjimo programa – 133609,00 Eur, iš jų:**

Seniūnijų laisvalaikio salių finansinio, ūkinio veiklos organizavimo užtikrinimas – 25207,00 Eur;

Kultūrinių renginių organizavimas ir rėmimas – 16000,00 Eur;

Seniūnijų laisvalaikio salių materialinės bazės atnaujinimas – 92402,00 Eur;

**Kūno kultūros ir sporto programa – 1000,00 Eur, iš jų:**

Sporto varžybų ir stovyklų organizavimas – 1000,00 Eur.

**Valstybinių (perduotų savivaldybėms) funkcijų vykdymo programa – 57212,0 Eur, iš jų:**

Gyvenamosios vietos deklaravimas – 173,0 Eur;

Bendri darbo reikalai, darbo politikos formavimas ir įgyvendinimas (viešieji darbai) – 16000,0 Eur;

Žemės ūkio administravimas – 12822,0 Eur;

Socialinės pašalpos pinigais arba natūra mirusiojo artimiesiems (mirties atveju) – 10640,0 Eur;

Paslaugų teikimas socialinės rizikos šeimoms apmokėjimas – 17577,0 Eur;

**Socialinės apsaugos plėtojimo programa – 15385,00 Eur, iš jų:**

Institucijos valdymo išlaidos (soc. darbuotojų išlaikymas) – 15185,00 Eur;

Socialinių darbuotojų kvalifikacijos kėlimas – 200,00 Eur;

**Komunalinio ūkio ir turto programa – 1121505,00 Eur, iš jų:**

Atliekų išvežimas iš kapinių ir bendrojo naudojimo teritorijų – 2000,00 Eur;

Saugaus eismo salelių, greičio mažinimo kalnelių ir atitvarų įrengimo darbai – 2998,00 Eur;

Gatvių pavadinimų informacinių lentelių įrengimas seniūnijose – 1000,00 Eur;

Šaligatvių ir pėsčiųjų takų priežiūra ir plėtra – 1039465,00 Eur;

Rajono gatvių apšvietimo užtikrinimas – 10400,00 Eur;

Gatvių apšvietimo tinklų įrengimas – 19502,00 Eur;

Medžių kirtimo, sodinimo, tvarkymo ir pertvarkymo darbai – 2000,00 Eur;

Kapinių teritorijų priežiūra rajono seniūnijose (veikiančių ir neveikiančių kapinių) – 35140,00 Eur;

Savivaldybių priklausančių visuomenės paskirties pastatų aplinkos tvarkymui – 9000,00 Eur.

**VEIKLOS TIKSLAI IR PLANUOJAMA SENIŪNIJOS VEIKLA PAGAL NUSTATYTUS PRIORITETUS**

1. **Prioritetas. KOMUNALINIS ŪKIS**

|  |  |  |  |
| --- | --- | --- | --- |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Vietinė rinkliava už atliekų tvarkymą, šiukšlių išvežimas iš kapinių | 307 Eur |  |
| 2. | Vandens tiekimas kapinėse | 545 Eur |  |
| 3. | Šiukšlių iš kapinių išvežimo konteineriais  | 1693 Eur |  |
| 4. | Avarinių medžių išpjovimas  | 2000 Eur |  |
| 5. | Degalai žolės pjovimui, Kvėdarnos seniūnijos kapinėse | 1000 Eur |  |
| 6. | Sniego ir ledo tirpdymui kapinėse | 100 Eur |  |
| 7. | Ūkinės medžiagos ir inventorius gatvių šlavimui, šiukšlių rinkimui, menkaverčių krūmų iškirtimui, aplinkos tvarkymo darbams | 2000 Eur |  |
| 8. | Gatvių apšvietimo remonto darbai, lempos, šviestuvai | 3000 Eur |  |
| 9. | Autobokštelio nuoma  | 2000 Eur |  |
| 10. | Inventoriaus remontui | 2000 Eur |  |
| 11. | Atstumo mokestis už įrengiamą elektros liniją į lauko estradą Kvėdarnos miestelyje (miškelyje). | 3000 Eur |  |
| 12. | Gatvių apšvietimo tinklų priežiūra ir el. energija | 7400 Eur |  |
| 13. | Jūros g. Pajūralio k., atšvietimo įrengimo darbai | 2020 Eur |  |
| 14. | Šiukšliadėžių ir suoliukų įsigijimas ir jų pastatymas | 2000 Eur |  |
| 15. | Gėlių, sodinukų įsigijimas | 1100 Eur |  |
| 16. | Kavaliausko g. Kvėdarnos mstl. dalies apšvietimo įrengimas | 4990 Eur |  |
| 17. | Savivaldybei priskirtos valstybinės žemės priežiūra (4,180\*200=863) | 630 Eur |  |
| 18. | Grimzdų k., Drungeliškės g., apšvietimo įrengimo darbai | 2251 Eur |  |
| 19. | Gen. P. Liatuko g. Kvėdarnos mstl. dalies apšvietimo įrengimas  | 2251 Eur |  |
| 20. | Išlaidos sniego ir ledo tirpdymui | 350 Eur |  |
| 21. | Pagojo g. Kvėdarnos mstl. dalies apšvietimo darbai | 4990 Eur |  |
| 22. | Degalai žolės pjovimui, krūmų pakelėse pjovimui, sniego valymui, šakų genėjimui Kvėdarnos seniūnijos teritorijose (trimeriams, žoliapjovei, traktoriukui, benzininiam pjūklui, motoblokui) | 2920 Eur |  |
| 23. | Tualeto prie kapinių priežiūrai | 200 Eur |  |
| 24. | Greičio mažinimo kalnelių įrengimui | 2998 Eur |  |
| 25. | Žaliųjų atliekų rūšiavimo vietų rengimui prie kapinių | 2000 Eur |  |
| 26. | Inventorius kapinių priežiūrai | 655 Eur |  |
| 27. | Vandentiekio punkto atvedimas į naująsias kapines | 2000 Eur |  |
|  | **Iš viso** | **56400 Eur** |  |
| 1. **Prioritetas. SOCIALINĖ PARAMA**
 |  |  |  |  |
|  |  |  |  |  |  |  |  |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Laidojimo pašalpų išmokėjimas | 10640 Eur |  |
| 2. | Vaikų globos ir rūpybos įstaigos (socialinei priežiūrai socialinės rizikos šeimoms) |  17577 Eur |  |
| 3. | Socialinių būstų nuoma | 2900 Eur |  |
|  | **Iš viso** | **31117 Eur** |  |
|  |  |  |  |  |  |  |  |
| 1. **Prioritetas. SENIŪNIJOS PASTATŲ PRIEŽIŪRA, REMONTAS, RENOVACIJA**
 |  |  |  |  |
|  |  |  |  |  |  |  |  |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Gatvių pavadinimų, namo lentelės ir kelio ženklai | 1000,00 Eur  |  |
| 2. | Kopijavimo aparato priežiūra ir remontas | 860,00 Eur |  |
| 3. | Viešieji darbai | 16000,00 Eur |  |
| 4. | Kompiuterių remontas | 240,00 Eur |  |
| 5. | Seniūnijos pastato kabinetų durų keitimas | 3000,00 Eur |  |
| 6. | Signalizacijos įvedimas Kvėdarnos seniūnijos pastate | 3000,00 Eur |  |
| 7. | Seniūnijos salės grindų remontas | 3000,00 Eur |  |
| 8. | Kompiuterio įsigijimas | 1000,00 Eur |  |
| 9. | Trimerio, žoliapjovės, motobloko įsigijimas | 1000,00 Eur |  |
| 10. | Organizacinės technikos įsigijimas | 1100,00 Eur |  |
| 11. | Lentynos archyve, organizacinės technikos įsigijimas | 1500,00 Eur |  |
| 12. | Rotacinės žoliapjovės įsigijimas | 1000,00 Eur |  |
| 13. | Jūros g.(centras–Teneniai) Pajūralio k. šaligatvio remontas | 47970,00 Eur |  |
| 14. | Jūros g. (centras–Kvėdarna) Pajūralio k. šaligatvio remontas  |  93849,00 Eur |  |
| 15. | Jūros g. (Kvėdarna–centras) Pajūralio k. šaligatvio remontas  | 33401,00 Eur |  |
| 16. | Upynės g. 1, Pajūralio k. gatvės remontas  | 245339,00 Eur |  |
| 17. | Upynės g. 2, Pajūralio k. gatvės remontas  | 119380,00 Eur |  |
| 18. | Sauslaukis–Pajūralis (nuokalnė) gatvės remontas | 97114,00Eur |  |
| 19. | Cvirkos g. dalies remontas  | 104522,00 Eur |  |
| 20. | Žvyro dangos remonto darbai (Kvėdarna–Grimzdų k.) |  5582,00 Eur |  |
| 21. | Piliakalnio g. dalies remonto darbai | 27238,00 Eur |  |
| 22. | Taikos g. dalies šaligatvių remonto darbai |  66041,00 Eur |  |
| 23. | Šilalės g. šaligatvio remontas  |  28417,00 Eur |  |
| 24. | Geniotalio upelio vandens tėkmės sureguliavimo rekonstrukcija | 144386,00 Eur |  |
| 25. | K. Jauniaus g. 5A kiemo remontas  |  20223,00 Eur  |  |
| 26. | Krepšinio aikštelės atitvėrimas  | 6000,00 Eur |  |
|  | **Iš viso** | **1072162,0 Eur** |  |
|  |  |  |  |  |  |  |  |
| 1. **Prioritetas. KULTŪRA, PAVELDAS, SPORTAS**
 |  |  |  |  |
|  |  |  |  |  |  |  |  |
| **Eil. Nr.** | **Išlaidų pavadinimas** | **Projektas** | **Patvirtinta** |
| 1. | Švenčių, minėjimų, vakaronių, sporto renginių organizavimas | 16000 Eur |  |
| 2. | Inventoriaus, bandų, muzikos instrumentų įsigijimui | 92402 Eur |  |
| 3. | Kultūros namų šildymas | 3300 Eur |  |
| 4. | Sąnaudos elektros energijai | 500 Eur |  |
| 5. | Sąnaudos vandeniui ir kanalizacijai | 200 Eur |  |
| 6. | Žaisliukai ir girliandos kalėdinei eglutei, kt. prekės | 2100 Eur |  |
| 7. | Naujametiniai apšvietimai ant apšvietimo stulpų | 2400 Eur |  |
| 8. | Šilumos punkto suprojektavimui ir įrengimui laisvalaikio salėje K. Jauniaus g.13, Kvėdarnos mstl. | 9317 Eur |  |
| 9. | Sporto varžybų rėmimas ir dalyvavimas sporto šventėse ar varžybose | 1000 Eur |  |
|  | **Iš viso** | **127219,0 Eur** |  |

**VERTINIMO KRITERIJAI**

2020 m. Kvėdarnos seniūnijos veiklos programos vertinimo kriterijai yra: operatyvus, kokybiškas, dėmesingas gyventojų (klientų) aptarnavimas, šeimų įtrauktų į socialinės rizikos sąrašus, skaičiaus stabilizavimas – mažinimas, skirtų asignavimų efektyvus – ekonomiškas ir tikslingas panaudojimas, miesto infrastruktūros inžinerinių tinklų funkcionavimas, kokybiškas seniūnijos bendrųjų teritorijų švaros – tvarkos užtikrinimas.

**IŠVADOS**

Ši seniūnijos veiklos programa atspindi seniūnijos kasdienius, neatidėliotinus poreikius artimoje perspektyvoje. Tai optimalus seniūnijos poreikių ir problemų iškėlimo planas – projektas. Galutinai seniūnijos veiklos programa susiformuos ją apsvarsčius seniūnijos seniūnaičių sueigoje ir patvirtinus Šilalės rajono savivaldybės taryboje ir patvirtinus 2020 m. rajono savivaldybės biudžetą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Seniūnaičių sueigos

2020-02-13 protokolu Nr. 08-2